དེ་མིན་ཁོང་གིས་ཁར་ཡེལ་ནང་བཞིན་བསམ་ཤེས་དང་དཔྱོད་གཉིས་ཀྱི་བར་ལ་ཁྱད་པར་ཕྱེ།ཧི་གྷལ་གྱིས་ཆབ་སྲིད་ཀྱི་གནད་དོན་དང་དཀའ་རྙོག་གཞན་དག་སེལ་ཕྱིར་ལོ་རྒྱུས་ཀྱི་དགོས་མཁོ་སྐོར་ལ་ནན་བཤད་བྱས།འཛམ་གླིང་ལོ་རྒྱུས་ནང་དུ་ཁོང་གིས་ང་ཚོར་གནས་ལུགས་ཀྱི་བརྒྱུད་རིམ་ཞིག་བསྟན་ཡོད།དཔྱོད་ཤེས་ཀྱི་བགྲོད་ལམ་ནས་དེའི་དམིགས་བྱ་བར་དུ་བརྟག་དཔྱད་མང་དག་ཅིག་བྱེད་དགོས་ཡོད།དེ་ནི་ག་ལེར་འཛམ་གླིང་གི་ལོ་རྒྱུས་བརྒྱུད་དེ་འཕེལ་རྒྱས་འགྲོ་ཞིང་མཐར་བདེན་པ་མཐར་ཐུག་ཞིག་ལ་ཐུག་འགྲོ་བར་ཆ་འཇོག་བྱེད།དེ་བས་དཔྱོད་ཤེས་ནི་བདེན་པ་དང་བདེན་ནི་དཔྱོད་ཤེས་ཡིན།